Agtjarige steek kleuter met draad doodArgieffoto ŉ Driejarige seun van Kaapstad is dood nadat ŉ agtjarige seun hom met ŉ stuk draad doodgesteek het. “Liyabona Mgxebo, die slagoffer, is met ŉ stuk draad in sy kop gesteek terwyl hy met ŉ maatjie gespeel het. Hy het die volgende dag in die hospitaal aan sy beserings beswyk,” het lt.kol. André Traut, ŉ polisiewoordvoerder, Donderdag gesê. Die voorval het Maandag in Mfuleni plaasgevind. Die agtjarige is in die sorg van sy voogde vrygelaat terwyl die ondersoek voortduur.